GiliGold/VAD_KnessetCorpus huggingface dataset:
קריאה:
ממה שאני קורא בעיתונים - למרות שעדיין לא בישרו לי דבר באופן ישיר - במשרד האוצר עומדים לקצץ כ250- מיליון שקלים, כשאני עומד לבקש מהם מינימום של מיליארד ו200- מיליון שקל כדי לייצב את מערכת הבריאות במדינת ישראל.
קריאה:
אני מקווה שאני אהיה איש בשורות היום.
קריאה:
היו"ר יעל דיין: היתה שאילתה לגבי התרופה לגבי פדופילים המעקרת מהדחף המיני, שאני מבינה שהיא נמצאת בכמות מסויימת ושיש מספר אנשים שמטופלים בה בבתי סוהר.
קריאה:
שוקי שמר:	היא תרופה ניסויית שאחד הרופאים משתמש בה.
קריאה:
יש לו לכאורה איזה שהן תוצאות טובות.
קריאה:
אנחנו לא יכולים להכניס תרופות ניסוייות.
קריאה:
היו"ר יעל דיין:	לא, אני לא מבקשת להכניס, אני פשוט שואלת האם זה דבר שקיים בעולם בעל תוצאות טובות.
קריאה:
שוקי שמר:	התרופה עדיין נחשבת לתרופה ניסוית, היא לא רשומה בשום מקום בעולם, ולכן הוא מטפל בה על בסיס חוקים שאנחנו ואתם צריכים להגן עליהם.
קריאה:
התשובה לשאלתך היא שהתרופה היא ניסוית לא רשומה, ועל כן היא לא נמצאת בסל.
קריאה:
היו"ר יעל דיין:	אני שואלת רק מהבחינה הרפואית, וממש לא מבחינת סל ולא מבחינת עלות.
קריאה:
האם זה כיוון שהוא רציני?
קריאה:
שוקי שמר:	הוא כיוון חיובי, אבל כלל הנתונים עדיין לא סוכמו, כך שאנחנו מבחינתנו כמשרד לא יכולים להכניס אותה, אבל הכיוון הוא חיובי.
קריאה:
היו"ר יעל דיין:	מן הסתם, זה לא המפגש האחרון שלנו.
קריאה:
בינתיים, מלבד קצה של השקפת עולם בנושא מאד ספציפי, אני חושבת שהיתה בינינו הסכמה.
קריאה:
ההבדל בינינו שאני יכולה להסכים איתך ואני לא צריכה להביא את הצ'קים.
קריאה:
כשאתה מסכים איתי, כולנו מצפים ממך גם להביא את הכיסוי התקציבי.שר הבריאות שלמה בניזרי:	בעזרת השם, בעזרת משרד האוצר ובעזרת הקואליציה.
קריאה:
זאב אהרונסון:	את אמרת שיש הסכמה.
קריאה:
אני לא בטוח שכנציג קופת חולים אני בהכרח מסכים, גם לא ללחץ שאת מפעילה, בנושא של האוסטאופורוזיס.
קריאה:
כשמעלים נושא ואוספים את הקהל המתאים, תמיד את תקבלי את הגיבוי המתאים.
קריאה:
אני חושב שמנכ"ל לא צריך להילחם לבד כדי להסביר את הדבר הפשוט הזה, שהקדימויות לא תיקבענה כאשר הרבה מאד אינטרסנטים לנושא אחד נאספים למקום אחד.
קריאה:
אתם צריכים לגלות קצת יותר פתיחות וקצת יותר אמונה במה שמנסים לעשות.
קריאה:
המנכ"ל אמר 200 מיליון שקל.
קריאה:
אני חושב שהמנכ"ל עשה הערכה מאד מאד זהירה לגבי התרופה הזאת.
קריאה:
לתרופה הזאת יש פוטנציאל - אני מדבר על פוטנציאל, אני לא אומר שזה יהיה הסכום - שרק התרופה לבדה תעלה למדינת ישראל יותר משני מיליארד שקל לשנה.
קריאה:
יש לה פוטנציאל כזה, זה עוד לא אומר שימכרו אותה בכמויות האלה.
קריאה:
בפוטנציאל אדיר שכזה יש הרבה מאד אינטרסנטים שדוחפים להכללת התרופה הזאת, והרבה מאד נשים עשויות ליהנות ממנה.
קריאה:
אנחנו גם צריכים כמדינה להבין שבתוך כל הגזירות הכלכליות שישנן, יתכן שדרישה מחלק גדול של הקהל להוציא 100 או 120 שקל לחודש לקנות משהו שהוא כמו תוסף מזון לצורך זה - כי הוא צריך לקחת אותו לאורך תקופה מאד ארוכה - יכול להיות שזה נדרש ממדינת ישראל.
קריאה:
לא בכל דבר צריך ללחוץ כל כך חזק כדי שייכנס לסל, משום שזה עלול למוטט אותנו, ואני אומר לכם בכנות, קופות חולים נצמדות בשיניים למה שקיים.
קריאה:
אם אתם שומעים שמישהו נותן הרצפטין, זה משום שהוא מחליט ברגע מסויים שאנשים שבסכנה גדולה יש לתת להם יותר מאשר לאנשים בסכנה פחותה, אבל זה לא אומר שיש מן אין.
קריאה:
לכן כולם צריכים לעזור לשמור על הקיים, לפני שאנחנו אומרים: זה חשוב וזה חשוב וגם זה חשוב ותתנו.
קריאה:
כי עוד חשוב ועוד חשוב ותתנו, עלול למוטט גם את המעט שישנו.
קריאה:
היו"ר יעל דיין:	אדוני, אני מבינה את הביקורת שלך, בלי לקבל אפילו את הקצה שלה.
קריאה:
האם אתה רוצה להאשים אותי אישית באיזה פופוליזם ובכך שאני אוספת קהל שמתאים לדרישות שלי?
קריאה:
בחייך, אנחנו עם דלת פתוחה, ואנחנו עוסקים בכל הנושאים.
קריאה:
במקרה שלי, בנושאים של בריאות נשים, נושאים של פריון ונושאים שקשורים בתקופה שלפני הריון, בזמן הריון ואחרי הריון ובנושאים שקשורים באמהות ובנושאים שקשורים בבלות ובנושאים שקשורים במגזרים שונים.
קריאה:
אנחנו עוסקים בכל ההיבטים, ולהגיד שאני או הוועדה משמשת איזה כלי בידי יצרני תרופות?
קריאה:
לא נשמע כדבר הזה בבית הזה.
קריאה:
מאחר שאין לנו כאן פרוטוקול שנרשם בצורה שאבקש אותך להזיז את הדברים, אני גם נמנעת - וזו לא הישיבה הראשונה שאנחנו דנים בנושא הזה - מלציין תרופה כזו או תרופה אחרת.
קריאה:
אנחנו מדברים על המכלול, כולל מניעה.
קריאה:
אני יכולה גם להגיד לך איזה לחץ יש על בדיקת צפיפות עצם X ולא Y, אז בכלל לאן נלך?
קריאה:
אז תגידו לי: את מזדהה עם מכשיר מסויים שעושה את הבדיקה כך, או עם קופה מסויימת שבודקת כך ולא אחרת.
קריאה:
אנחנו לא נכנסים להיבט הרפואי.
קריאה:
אנחנו כן נכנסים לנושא של בריאות נשים, ועם כל הלב ועם הרגשה של יושר ביחס לזה.
קריאה:
המנכ"ל לא זקוק להגנה שלך, הוא מגן על עצמו טוב מאד.
קריאה:
אנחנו כן רואים את הדברים מאותו כיוון.
קריאה:
אנחנו כן רואים את הדברים אפילו באותם סדרי עדיפויות, וכשאומרים: זה רק ליחידי סגולה, ובמדינת ישראל המסכנה יש דברים יותר חשובים ועוד לא הגענו לשלב הזה ולא הגענו לשלב הבא.
קריאה:
אנחנו רוצים להגיע לשלב הגבוה ביותר.
קריאה:
אנחנו מאד אמביציוזים ביחס לחיים שלנו.
קריאה:
הדבר היקר ביותר שיש לנו זה החיים שלנו, והאיכות של החיים האלה והתוחלת של החיים האלה, וזה נמדד בצד אחד במלחמות ובנסיון למנוע אותן, ומצד שני זה נמדד בדיוק במה שאנחנו דנים היום.
קריאה:
חס וחלילה שתהיה זילות בחיים, חס וחלילה שנגיד: כרגע יש דברים יותר חשובים, כי אנחנו מדינה מתפתחת, ולהכניס כאן ציונות.
קריאה:
הציונות זה לשמור על החיים.
קריאה:
אם אפשר, לא להיהרג במלחמות, אבל בוודאי לא למות בגלל שלא קיבלתי תרופה מתאימה למחלה כזו או אחרת.
קריאה:
יש לנו חילוקי דעות ביחס לתפיסת עולם מאד בסיסית, אבל אל תעשה זילות לוועדה שיושבת באמת מתוך אובייקטיביות מוחלטת ובלי שום רצון למסחר כאן משהו.
קריאה:
האם יש מישהו שרוצה להפנות שאלות למנכ"ל או הערות מאד קצרות?
קריאה:
לאה ופנר: אני רוצה לציין שהבעיה שעלתה וצפה פה היא הבעיה של מחסור מאד גדול שנמצא לנושא של סל הבריאות.
קריאה:
דיברו, ואני רוצה לחזור לחוק ביטוח בריאות ממלכתי, שמה שהוא בעצם התכוון או הצהיר שהוא התכוון, זה להעניק לכל אזרחי מדינת ישראל סל בסיסי ושתהיה שיוויוניות, לפחות בדברים שכולם חושבים שהוא שווה.
קריאה:
כל מה ששמענו פה בעצם מדגיש את העובדה שכרגע יש קוטביות באפשרויות בין אנשים כדי להשיג תרופות.
קריאה:
אני חושבת שבשלב הזה זה הדיון המשני, האם קופה זאת נותנת את זה, או אם זה ניתן דרך המשלים או דרך המושלם.
קריאה:
העקרון צריך להיות שמדינת ישראל התחייבה באמצעות חוק ביטוח בריאות ממלכתי, שכל אזרח ואזרחית במדינה יקבל את הבריאות המינימלית.
קריאה:
אני חושבת שאין ספק שהצלת חיים זה דבר מינימלי שמדינת ישראל צריכה לספק.
קריאה:
כך גם לגבי איכות חיים, מעבר לנושא של EFFECT-COST וכיוצא בזה.
קריאה:
כאשר אנחנו שומעים בחדשות את העובדה שרוצים לקצץ עוד בנושא של הבריאות, המצב הוא מאד קשה, ולצערי בדיון הזה נעדר הגוף הכי חשוב ורלוונטי, וזה משרד האוצר.
קריאה:
כי משרד האוצר צריך גם להבין את המשמעות של הקיצוץ.
קריאה:
המשמעות היא לא שרושמים מספרים באיזשהו מחשבון.
קריאה:
דליה רבין-פילוסוף: לפי החוק, הוא גם השותף - -  לאה ופנר: - - נכון, הוא גם השותף לזה, אבל המשמעות היא בדיוק אותם מקרים ואותם דברים.
קריאה:
אני רוצה לומר משהו בשם הרופאים, כי בעצם אני באה לייצג את הרופאים.
קריאה:
בהקשר הזה הרופאים הם החווים השניים - כי הראשון שחווה את הבעיה זה המטופל והחולה שניצב בפני הבעיה ואין שני לו, אבל מייד אחרי זה נמצא הרופא - כשבעצם מה שהם צריכים לעשות על פי חוק זכויות החולה זה להגיד לחולה: יש לך אפשרות כזאת וכזאת לקבלת טיפול, אבל אתה לא יכול לקבל אותה.
קריאה:
המציאות הזאת היא מציאות שהיא כמעט בלתי נסבלת.
קריאה:
אני באמת חושבת שללא לחץ פוליטי, כמו שהוועדה הזאת מפעילה - ואני רוצה לברך את הוועדה שהיא עושה את זה, במיוחד בנושאים האלה, ולפחות בנושא ההרצפטין, אנחנו כבר מספר רב של פעמים אומרים שזה נושא שחייב להיכנס לסל - וללא הלחץ של שינוי סדרי העדיפויות, אין הרבה סיכוי שנוכל לתת את הרפואה שהרופאים יכולים ורוצים לתת.
קריאה:
אני חושבת שבהקשר הזה, בהחלט החצים צריכים להיות מופנים בשלב הזה כמובן למשרד האוצר, שנציגיו לא צריכם לדבר על קיצוץ, אלא על תוספת נאותה.
קריאה:
היו"ר יעל דיין: שלא יהיו אי הבנות, הוועדה הזו יושבת היום על הנושאים הרפואיים.
קריאה:
הוועדה יושבת בנושאי תקציב עם נציגי משרד האוצר בכל התחומים.
קריאה:
יש לנו בעיה עם תקציב משרד החינוך והתרבות.
קריאה:
הבעיה הגדולה שלנו היא עם תקציב משרד העבודה והרווחה, לגבי אלימות ולגבי ביטוח לאומי.
קריאה:
זאת אומרת, אנחנו יושבים עם נציגי משרד האוצר פלוס משרד  ויושבים מול ועדת הכספים של הכנסת, כאשר אנחנו מביאים את כל התביעות שלנו בנושאים שלנו.
קריאה:
לאה ופנר: משפט קצר אחרון, אולי אפילו מעט אישי.
קריאה:
מה שקורה הוא שברגע שיש בעיה, השכבות או המגזרים היותר חלשים הם הנפגעים.
קריאה:
לצערי האישי, נשים עדיין לא המגזר החזק, ולכן אנחנו יושבים פה בוועדה ורואים במפורש את העובדה שהן בין המגזרים שנפגעים, אבל צריך להבין, התופעה היא מאד ברורה, כשיש בעיה, מגזר חלש הוא המגזר שנפגע.
קריאה:
יוסף פולדש: האדון שאיבד את אשתו העלה נקודה של צורך לתת את כל האינפורמציה.
קריאה:
אני רואה כאן דבר יותר חמור שהשמיע הנציג של קופת חולים הכללית, וזה דיסאינפורמציה.
קריאה:
אני חושב שזה דבר שאסור שיקרה.
קריאה:
הוא דיבר כאן על הכנסת תרופה חדשה לטיפול באוסטאופורוזיס.
קריאה:
התרופה שהוא מדבר עליה נקראת דידרונל, היא קיימת בשוק הרבה שנים, לא מאושרת לטיפול באוסטאופורוזיס הרבה שנים.
קריאה:
אנחנו נתנו אותה, למרות שהיא לא היתה מאושרת במשך הרבה שנים, כי לא היה משהו אחר.
קריאה:
בדרך כלל, קופת חולים הכללית לא נתנה את זה לחולים, למרות שרשמנו.
קריאה:
נכנסה עכשיו תרופה מאותה משפחה, אבל יותר מתקדמת, כשכל המחקרים לדעת כל המומחים הוכיחו שהיא יותר יעילה מדידרונל, שנקראת פוסלן.
קריאה:
בחוזר האחרון שראיתי בעיניי לפני כשבועיים, הקופה נתנה הנחיות לכלל רופאיה שאוסטאופורוזיס לאחר הבלות, טיפול הבחירה הוא דידרונל.
קריאה:
לא מוזכר בכלל שקיימת התרופה פוסלן.
קריאה:
מותר לקופה להגיד: אין לי כסף לממן את הפוסלן, זה לא בעדיפות ראשונה, אני יכולה לממן את זה רק למושלם.
קריאה:
הכל לגיטימי, אפשר לדון על זה, אבל אסור לתת דיסאינפורמציה.
קריאה:
אסור שזה יקרה.
קריאה:
היו"ר יעל דיין: לתשומת לב משרד הבריאות, כי אין דרך מלבד שמועות, לפקח על האינפורמציה ולוודא שהיא תהיה נכונה, אלא אם משרד הבריאות לא מנהל את מערכת הפיקוח הזאת.
קריאה:
מרדכי רביד: אם גברתי תדפדף בחוזר שמונח לפניה, שהוא החוזר של קופת חולים, היא תמצא שמה שאמר דוקטור פולדש כרגע איננו נכון.
קריאה:
יוסי פולדש: זה חוזר חדש שהוציאו, כי דווח על החוזר הקודם.
קריאה:
מרדכי רביד: אז אל תשתמש בחוזר ישן.
קריאה:
אז מה החוכמה שעשית עכשיו?
קריאה:
יהודית נאות: היא באה עם החוזר החדש, כולנו קיבלנו את הישן.
קריאה:
היו"ר יעל דיין: ממש לא ניכנס לזה.
קריאה:
אנחנו לא ועדת ביקורת על תרופות, ואני לא יכולה כאן להיכנס לאיזושהי הכרעת דין, אני בוודאי לא בית דין.
קריאה:
אנחנו מקבלים את כל האינפורמציות על שולחננו, וכאשר מישהו רוצה להעיר שאינפורמציה מסויימת לא נכונה, אנחנו שומעים גם אותו ויש מקום למענה.
קריאה:
מרדכי רביד: אני רוצה לומר עוד שני משפטים, קצת כלליים, בנושא הזה.
קריאה:
כיוון שבשנים האחרונות אני מתמודד עם הבעיה הזאת של תקציב ותרופות והעדפות יום יום, הטענות נגד קופות חולים בכלל וקופת חולים כללית בפרט מזכירות לי תמיד את הנושא הישן מאד, שכשהידיעה היא לא טובה היו הורגים את השליח.
קריאה:
מאז שיש חוק ביטוח בריאות ממלכתי, אנחנו ממומנים על ידי משרד הבריאות במימון שהוא קבוע, ולפי חוק צריכים לתת שירות שמפורט בחוק, ולפי חוק אפילו לא רשאים לתת שירות שאיננו כלול בסל הבריאות.
קריאה:
כל הקופות, בגלל נושאים של תחרות ובגלל נושאים של קושי וגם אי רצון לעמוד בלחץ של חולים שזקוקים לתרופות, כל אחת בדרכיה מנסה לחרוג מתחום הסל ולתת יותר ממה שקיים בסל.
קריאה:
היכולת הזאת מטבע הדברים מוגבלת, והיא מוגבלת בקופת חולים הכללית יותר מאשר בקופות שנקראו פעם אזרחיות, מכיוון שאחוז החולים הקשים ואחוז הקשישים מכלל המבוטחים בקופת חולים כללית הוא הרבה יותר גדול מאשר בקופות האחרות.
קריאה:
מטבע הדברים, העומס התקציבי עלינו הוא הרבה יותר גדול.
קריאה:
כל קופה מנסה בדרכיה להיות יותר אפיפיורית מהאפיפיור, זאת אומרת: לספק לחולים תרופות ואמצעים טיפוליים.
קריאה:
טיפול לא מתחיל ולא נגמר בתרופות.
קריאה:
תרופות הן בין 13% ל15%- מכלל תקציב הקופות בלבד.
קריאה:
יש הרבה הוצאות בתחומים אחרים.
קריאה:
לבוא ולתקוף את הקופות בנושא הזה, זה פשוט לא רלוונטי.
קריאה:
היו"ר יעל דיין: תודה רבה.
קריאה:
אני לא חושבת שהנושא כאן הוא תקיפת הקופות.
קריאה:
הרי אילו הקופות היו עומדות במצבו של פרופסור שמר, הייתם נמצאים באותו מצב של צורך בהחלטה.
קריאה:
אלא אתה יושב בצד הקופה והוא יושב בצד המחליט, יש לי תוספת כזו וכזו.
קריאה:
היית מחליט אחרת ממנו?
קריאה:
אתם במקום שלכם, משרד הבריאות במקום שלו, המחוקק במקום שלו והחולה במקומו.
קריאה:
אין כאן עניין של מי אשם לעומת מי.
קריאה:
מרדכי רביד: אני לא מחפש אשמים, אני רק אומר שמדינת ישראל ככלל, כחברה, כציבור - ואני רואה בך ללא ספק כרגע את הנציג של הציבור הזה - צריכה להחליט איזו בריאות היא רוצה וכמה היא מוכנה לשלם עבורה.
קריאה:
היו"ר יעל דיין: הרצון שלה הוא מעבר ליכולת שלה, אבל זה נכון בכל דבר.
קריאה:
מרדכי רביד: כן, אבל אי אפשר לבקש לנסוע במרצדס ולקנות פיאט, זה לא הולך.
קריאה:
היו"ר יעל דיין: זה קצת מוגזם לנסוע במרצדס.
קריאה:
מרדכי רביד: לא, זה לא מוגזם גברתי, זה מאד לא מוגזם.
קריאה:
היו"ר יעל דיין: אף אחד לא נוסע במרצדס, אנחנו מדברים על אוטובוס.
קריאה:
מרדכי רביד: ארצות הברית הגדולה מוציאה 15% מהתל"ג שלה על בריאות.
קריאה:
מדינת ישראל מוציאה 9%, והתל"ג שלנו הוא עדיין לא התל"ג האמריקאי, ואנחנו כל הזמן מסתכלים לאמריקה בפנים ורוצים את אותה רפורמה בבריאות.
קריאה:
זה לא הולך.
קריאה:
עדה פליאל טרוסמן: אנחנו רוצים את הכי טוב, אז מה?
קריאה:
מרדכי רביד: אז צריך לשלם עבורו, גברתי.
קריאה:
היו"ר יעל דיין: כל אחד עושה את החשבון שאחרים ישלמו ושזה ישלם.
קריאה:
יש לנו מצב שכולנו מודעים לו.
קריאה:
מה, גילינו את זה היום?
קריאה:
אנחנו אנשים מבוגרים.
קריאה:
יש עוגה, אנחנו רוצים כפול העוגה, ואנחנו לא יכולים לשלם - לא יכולים, לא שלא רוצים, ממש לא יכולים - תמורת השירות הטוב ביותר, שאנחנו מרגישים שהיינו רוצים לקבל.
קריאה:
זה הסיפור.
קריאה:
אבל זה לא משהו שמכאן צריך ללכת למחילה ולחזור למערות ולהגיד: אם כך, נחכה עד שיעבור זעם.
קריאה:
אנחנו נותנים כמיטב יכולתנו.
קריאה:
אנחנו שמרוויחים משלמים, אי אפשר להגיד שאנחנו לא משלמים גבוה ביותר, ומקבלים בהתאם ליכולת; ואף אחד לא בא ואומר: אני לא מקבל מה שאני משלם, כי כולנו מקבלים יותר ממה שאנחנו משלמים, גם אלה שמשלמים הרבה מאד וצורכים מעט מאד.
קריאה:
הם עדיין לא היו יכולים לקנות את זה בסכום הזה.
קריאה:
אבל אפשר להבין ולהתמודד עם ההחלטות של משרד הבריאות, כי גם אתה נמצא באותן החלטות.
קריאה:
בסך הכל יש לך תקציב מסויים, ובתוכו יש משחק מסויים של סדרי עדיפויות, אז אתה יכול לעשות את זה ככה ואתה יכול לעשות את זה אחרת.
קריאה:
זה המשחק שאנחנו יכולים להרשות לעצמנו במסגרת הזו.
קריאה:
אני לא יכולה להכפיל את התקציב שלו.
קריאה:
אדאג שלא ייגרע ממנו חצי, אבל בתוך התקציב שלו אני בהחלט יכולה לעשות לובי לדבר אחד לעומת דבר שני ולנסות להוכיח שבאמת יש בזה תועלת לבריאות ארוכת טווח.
קריאה:
שוקי שמר: שתי הערות לפרופסור רביד.
קריאה:
מאחר שכאן העלית כאילו טענה למשרד הבריאות, משרד הבריאות לא מקצה כספים, זה משרד אוצר.
קריאה:
מנכ"ל הקופה שלך, שבטח עשה את העבודה איתך ועם אחרים, היה אחד האנשים הדומיננטים ביותר, ובסדר.
קריאה:
יחד עם זאת, כאשר אתה פותח היום את עיתון "ידיעות אחרונות" ואתה מסתכל על הטובים ועל הרעים, משרד הבריאות לא נותן והקופה כן נותנת, זה דבר שצריך לעקור אותו מהשורש בהודעה רשמית של דובר.
קריאה:
אני חושב שהוא לא נכון.
קריאה:
לכן, אני מציע שנירגע, בואו נעשה יחד את הדברים.
קריאה:
בואו נלך יחד על אותם דברים.
קריאה:
אני אומר שוב, חשוב שתדעו שהיתה הסכמה מלאה.
קריאה:
לא היה נושא אחד שלא בא בהסכמה של כל חברי הוועדה, כולל נציגי הציבור, מול המצוקה שהיתה.
קריאה:
אני חושב שמה שנעשה כאן הוא חשוב מאד, כדי שנוכל למצוא את המשאבים ויחד להחליט על אותם דברים שצריך לתת.
קריאה:
עדה פליאל טרוסמן: אני הייתי מבקשת לחזור לנושא של הפסקות הריון, או לחלופין מבורכים, ה486-RU.
קריאה:
הייתי מאד מבקשת אם אפשר להכניס לסל הבריאות את הפסקות ההריון לנשים מוכות ללא תשלום.
קריאה:
נערות נחשבות כקטינות, כך שעד גיל 17 הן לא משלמות על הפסקת הריון, אבל החל מגיל 17, כלומר: בגיל 17 וחודשיים או 17 ושלושה חודשים הן משלמות.
קריאה:
הייתי מבקשת אם אפשר להרחיב את זה עד לגיל 21, בהתייחס לתרופה החדשה.
קריאה:
נאילה עואד: לא רציתי לדבר על כסף ולא על תקציבים, אני רק רוצה להציע הצעה או להעלות נקודה של מדיניות משרד הבריאות בהוראות ברורות לגינקולוגים ולרופאים.
קריאה:
אני מדברת בעניין של איחוי קרום הבתולין.
קריאה:
הבדיקות עולות כסף רב, וגם נפגעת הסודיות ששייכת אך ורק לאישה ולנערה.
קריאה:
אם היא הולכת עם כל החמולה והגינקולוג יוצא ואומר שלנערה אין קרום בתולין, זה גוזר אותה או לחיים או למוות.
קריאה:
אנחנו יודעים שזה עניין כה חשוב ושצריך להתייחס אליו ברגישות.
קריאה:
צריכות להיות הוראות ברורות לרופאים.
קריאה:
אני עכשיו מעלה בעיה, שגם את השירותים מקבלים מג'נין, שזה תחום של הרשות הפלסטינית.
קריאה:
כל אחד יכול ללכת לג'נין ולקבל את השירות, בלי להגיע לרופאים ישראלים שעובדים במדינה.
קריאה:
איפה הגבולות?
קריאה:
מי קובע את הגבולות?
קריאה:
מי אומר שאפשר ללכת לשם ושאפשר לקבל שם את השירות או שאי אפשר?
קריאה:
זה פשוט בלבול כזה.
קריאה:
היו"ר יעל דיין: אני רוצה לשאול אותך, מה האישה מעדיפה?
קריאה:
נאילה עואד: לנערה בת 17 אין החלטה, פשוט לוקחים אותה לגינקולוג, עושים את הבדיקה וזהו.
קריאה:
או שהורגים אותה או שהיא נידונה לחיים.
קריאה:
היו"ר יעל דיין: בסדר, אבל כשלוקחים אותה, הבעיה היא לא התשלום בעד זה, הבעיה היא לא מי ישלם.
קריאה:
נאילה עואד: לא התשלום, אלא חוסר הסודיות וחוסר מדיניות של הוראות ברורות.
קריאה:
היו"ר יעל דיין: אבל את אומרת שאם היא קטינה, היא לא יכולה ללכת לבד, כי יקחו אותה בין כה.
קריאה:
זאת בעיה חברתית, הרי זאת לא בעיה רפואית.
קריאה:
עאידה סלימאן: השאלה היא לגבי המודעות של הרופאים לגבי הסכנה הטמונה בעניין בדיקת קרום הבתולין, ולמה מבצעים בכלל את הבדיקה הזו.
קריאה:
היו"ר יעל דיין: תשאלי את אלה שלוקחים את הבחורה למה הם מבצעים.
קריאה:
עאידה סלימאן: אני יכולה לשאול אותם מפה עד להודעה חדשה.
קריאה:
אני יכולה גם בנושא של אישה מוכה לשאול את הגבר למה הוא מכה אותה.
קריאה:
נאילה עואד: אנחנו יודעים את התשובה לסיבת עריכת הבדיקה, אבל אנחנו מדברים עכשיו על העניין של האתיקה המקצועית של הרופאים, ועל כך שאין לדבר על זה עם המשפחה, אפילו אם אין קרום בתולין.
קריאה:
היו"ר יעל דיין: דנו בזה בהקשרים אחרים, והבעיה היא לא בעיה רפואית והיא לא שייכת למשרד הבריאות.
קריאה:
זו בעיה שצריך לדון בה מבחינה חברתית.
קריאה:
עאידה סלימאן: אני אומרת לא.
קריאה:
היו"ר יעל דיין: אתן רוצות לצעוק או להקשיב רגע ולקיים דיון?
קריאה:
אני מבקשת אותך, יש לך בקשה ממשרד הבריאות, שייאסר על הרופא לקבל לבדיקה בחורה קטינה שמובאת על ידי המשפחה.
קריאה:
אני שואלת - זה לא שאני בעד או נגד - אם את רוצה להטיל אחריות פלילית למעשה על רופא, שמביאים אליו לבדיקה בחורה בנושא של שלמות קרום הבתולין שלה.
קריאה:
אני שואלת אם את אומרת לרופא: אתה על פי חוק, על פי הוראות משרד הבריאות, אל תקבל פציינטית כזו.
קריאה:
עאידה סלימאן: אנחנו מעלים את הנושא.
קריאה:
אני לא יודעת אם צריך ללכת עד כדי כך ולהפוך את זה לעבירה פלילית.
קריאה:
אבל כמו שאנחנו אומרים שרופא שמגיעה אליו אישה ש"נפלה" כמה פעמים, צריך לשים לב שאולי האישה הזו מוכה, כך אני אומרת בדיוק לגבי המקרה הזה.
קריאה:
במקרה  שקרה בעין אל-אסד לקחו בחורה לבדוק את קרום הבתולין.
קריאה:
אני לא יודעת אם זה היה למזלה, כי בסופו של דבר היא נרצחה, אבל הרופא היה ערני לזה, והוא לא הסכים לבצע את הבדיקה.
קריאה:
הוא המציא מעין תירוץ שהוא לא מבצע את הבדיקה, אם אין לו אישור מהמשטרה שהוא צריך לבצע את הבדיקה הזאת.
קריאה:
אנחנו אומרות להעלות את המודעות של הרופאים לרגישות בנושא הזה, כדי שיידעו איך לטפל בו.
קריאה:
היו"ר יעל דיין: אני מקבלת את זה.
קריאה:
מאחר שזה לא היה הנושא על סדר היום, אני מציעה שנשב במסגרת ועדת משנה או במסגרת כלשהי, ונראה מה בדיוק אנחנו רוצים ונתווה את זה.
קריאה:
אני בטוחה שתהיה היענות מוחלטת.
קריאה:
מירי זיו: אני מוכרחה לתקן דבר אחד.
קריאה:
על פי חוק, קופות החולים מחוייבות לתת את מה שיש בסל.
קריאה:
זכותן להתחרות ולתת יותר, ויתקנו אותי עורכי הדין, וכבר דיברתי עם היועץ המשפטי של משרד הבריאות.
קריאה:
אני רוצה שזה יהיה ברור, כי נאמר אחרת.
קריאה:
שוקי שמר: כל זמן שהן לא בגרעון.
קריאה:
אביגיל כהן: קיבלתי פוסלן חצי שנה בעלות של 50% הנחה.
קריאה:
החודש, כשבאתי לרופא, הוא אמר לי שאני צריכה להמשיך עם הפוסלן, אבל בגלל שלא שברתי עצם, אני צריכה לשלם 274 שקל לחודש.
קריאה:
אני שואלת איפה ההגיון והצדק, נחכה עד שנשבור עצם?
קריאה:
היו"ר יעל דיין: אין בזה הגיון ואין צדק, ואת צודקת במאה אחוז.
קריאה:
אביגיל כהן: אני רוצה שתהיי מודעת לזה.
קריאה:
היו"ר יעל דיין:
יעל דיין:
אני מתכבדת לפתוח את הישיבה.
יעל דיין:
ישיבה זו נועדה לאשר את בקשת הוועדה למליאה, להחלת רציפות על חוק שיווי זכויות האשה.
יעל דיין:
אם לא נמהר, נגיע לשנת 2000.
יעל דיין:
אני חושבת שכולם כאן די בקיאים בענין, אבל במשך כשנה החוק הזה נדון בוועדה שהוקמה לצורך החקיקה הזו, והתפזרה עם התפזרות הכנסת.
יעל דיין:
זו היתה ועדה משותפת למעמד האשה ולוועדת חוקה ואני עמדתי בראשה.
יעל דיין:
לאחר שהחוק עבר בקריאה טרומית, הוועדה ניהלה דיונים אינטנסיבים ומעמיקים בחוק הזה, והביאה אותו לקריאה ראשונה, סמוך לזמן בו התפזרה הכנסת.
יעל דיין:
זה הובא למליאה בשם הוועדה המשותפת, לאחר שהוועדה המשותפת כמובן הצביעה על כל סעיף והכינה אותו לקריאה ראשונה.
יעל דיין:
אני מוכרחה לציין, שכאשר החוק הוצג במליאה לקריאה ראשונה והיה לו רוב במליאה, סיעת יהדות התורה דאז יחד עם ש"ס, הכריזו עליו כעל ראוי להצבעת אי-אמון.
יעל דיין:
לפיכך זה נדחה בשבוע, והגענו ממש ליום האחרון של הכנסת.
יעל דיין:
אני רוצה לציין חלק מסיעות הקואליציה וגם את אנשי הליכוד ובוודאי את אנשי ישראל בעלייה שגייסו לזה הרבה קולות.
יעל דיין:
הם קיבלו היתר מיוחד ויושב ראש הקואליציה דאז חבר הכנסת מאיר שטרית הסכים לא להפיל את החוק, למרות המאבק של הסיעות החרדיות בחוק הזה.
יעל דיין:
החוק עבר על ידי כך שהצעת האי-אמון נפלה, וכמובן שלא היה לזה משמעות כאי-אמון, אבל היתה לזה משמעות גדולה מאוד לגבי החקיקה, והחוק עבר בקריאה ראשונה.
יעל דיין:
אנחנו ניצבים היום בפגרה, כאשר הכוונה היא לכנס היום את הוועדה לקידום מעמד האשה, שעל פי התקנות, בהיעדר הוועדה הרלבנטית, כלומר הוועדה המשותפת, זה חוזר לוועדה שבתחום עניינה החקיקה הזו נמצאת, כלומר הוועדה לקידום מעמד האשה.
יעל דיין:
על פי התקנות היינו יכולים להעלות את זה לפני חודש ומשהו.
יעל דיין:
כשהוקמה הוועדה הזו קבענו זאת על סדר היום.
יעל דיין:
ועדת שרים שהתכנסה כדי לאשר את החוק או להביע עמדת ממשלה ביחס לחוק ביקשה לדון בחוק במליאת הממשלה מעמדה של התנגדות מבחינת החרדים.
יעל דיין:
ביקשו מהוועדה שלנו ארכה, וזה ניתן על פי החוק להחלת רציפות.
יעל דיין:
ביקשו מאיתנו פעמיים ארכה של 21 יום.
יעל דיין:
איפשרנו את הארכה הזו וקבענו תאריך שכולל בתוכו את הארכה, וזה היה אמור לעלות בישיבת הממשלה.
יעל דיין:
הפעלנו לובי מתאים כדי שהממשלה תביע עמדה בעד החלת הרציפות.
יעל דיין:
נכון להיום, שזה התאריך האחרון, הממשלה השכילה לא להעלות את זה, משום שכפי שאמר לי אחד השרים אף אחד לא רוצה משבר קואליציוני, ודאי לא על החלת רציפות.
יעל דיין:
הטענות היו בחלקן טועניות ובחלקן מהותיות ובכל אופן לא היה להן ענין בכל החוק, בוודאי לא במספר סעיפים בו.
יעל דיין:
ניסיתי להסביר, שמאחר ויש בממשלה הרחבה הזו די הרבה אנשים שאין להם שום ותק בחקיקה, אני לא אגיד שהם בורים, אבל אין להם את הידע המתאים, הם ניסו להגיע להסכמות שהן בלתי אפשריות בהחלת רציפות.
יעל דיין:
כלומר, הם הציעו שאולי נצביע על רבע החוק, נצביע רק על שם החוק, נצביע על שמינית החוק וכו'.
יעל דיין:
מאחר וכולכם מכירים את הנושא, אני רוצה להזכיר שקריאה ראשונה זו מיקשה אחת.
יעל דיין:
בתחכום ובחוכמה הרבה של היועצת המשפטית הגברת אתי בנדלר, דאגנו שהסעיף שהוא אולי הסעיף הבעייתי ביותר יעלה בשתי גירסאות, מתוך מחשבה שכל תיקון, כל הסתייגות וכל משא ומתן אפילו, מאחר ואנחנו עכשיו קואליציה, שנוגעים לחוק עצמו, יהיה לנו זמן להעלות אותם לקראת קריאה שניה ושלישית, וגם להגיע להסכמות מבלי שנסכן את החוק כולו בגלל התנגדות ערטיאלית.
יעל דיין:
אנחנו מודעים לעובדה שלממשלה הזו יש הסכמים קואליציונים שמחייבים את חברי הקואליציה והם אינם מחייבים את מליאת הכנסת.
יעל דיין:
אני מקווה שגם לא יחייבו למשל את הנשים בכנסת לצורך זה, ואנחנו היום מקווים לשמוע אתכם ולאשר את בקשת הוועדה ולהגיש את בקשת הוועדה להחלת רציפות.
יעל דיין:
השלבים הבאים הם שההצעה תועלה במליאה, ואנחנו יכולים לדון בצד הטכני אבל זה יעלה להצבעה במליאה.
יעל דיין:
זה ללא ספק יחצה קווים, ובחיים לא אקבל משמעת קואליציונית נגד החלת הרציפות, זאת אומרת, "להעיף" את החוק.
יעל דיין:
נקים שוב ועדה משותפת גם על דעתו של חבר הכנסת אמנון רובינשטיין, אם הכנסת תדרוש את זה במתכונת שהיתה קודם, יחד עם ועדת חוקה.
יעל דיין:
חבר הכנסת רובינשטיין מוכן לשתי האפשרויות: גם שזה ישאר בוועדה כאן וגם שתהיה ועדה משותפת.
יעל דיין:
חבר הכנסת רובינשטיין ואני כתבנו לשר המשפטים ולכל השרים למעשה, שכמובן, בהיותנו חברי קואליציה, במידה ויהיה צורך ניכנס למשא ומתן על סעיף כזה או אחר או על ניסוח כזה או אחר.
יעל דיין:
מראש אין בכוונתנו לעקוף הסכמים קואליציונים.
יעל דיין:
לפי הערכתי, למרות השקיפות והכנות והצורה הברורה ביותר שהצגנו את זה, עדיין יהיה ניסיון מצד החרדים לפחות, לגייס את הממשלה כולה או את הקואליציה כולה נגד החלת הרציפות.
יעל דיין:
יש כאן ענין עקרוני.
יעל דיין:
הכנסת חוקקה חוק.
יעל דיין:
אנחנו מבקשים להחיל עליו רציפות.
יעל דיין:
יש עוד דרך ארוכה להשלמת החקיקה.
יעל דיין:
אני לפחות לא אקבל מה שיראה כהדחת חוק על בסיס כללי מבלי להשתמש בכלים החקיקתיים שיש לנו.
יעל דיין:
זאת אומרת לקבל ולהצביע על הסתייגויות בקריאה שניה ושלישית.
יעל דיין:
אני מטריחה אתכם בכל הדברים האלה, כי אנחנו רחוקים מלהיות בסוף הדרך.
יעל דיין:
אנחנו נצטרך לכל היוזמות והעקרונות שלנו כדי שהחוק הזה יגיע לידי סיום, גם אם יהיו כמה הסכמים או כמה דברים שהם אולי לא יהיו כל תאוותינו ואולי לא מחצית תאוותינו, אבל אנחנו מאמינים בחוק הזה.
יעל דיין:
אנחנו מאמינים בכל סעיפיו ובוודאי לא נוותר עליו ואין לי שום התנגדות לפעמים לשינוי בנוסח כזה או אחר.
יעל דיין:
אני אעשה כאן סבב של הערות מצד נציגי המשרדים, והיועצת המשפטית שלנו תואיל לענות.
יעל דיין:
חברי הכנסת מוזמנים כמובן להתייחסות מאוד קצרה.
דלית דרור:
לממשלה אין עמדה, כמו שאמרה יושבת הראש.
דלית דרור:
היא עדיין לא גיבשה עמדה לגבי החוק הזה.
דלית דרור:
ועדת השרים לחקיקה העבירה את זה למליאה, והמליאה טרם דנה בנושא.
דלית דרור:
במשרד המשפטים, אני רוצה להביע צער על זה שיש כאן עיגון חקיקתי של עקרון השוויון ואין לנו עדיין עיגון חקיקתי לשוויון במישורים אחרים שלא על בסיס מין, אלא על בסיס דת, גזע, לאום, נטיה מינית ואלמנטים אחרים שמאפשרים אפליה.
דלית דרור:
זה מבחינת העמדה המקצועית של משרד המשפטים וחבל שלא מצליחים לקדם את השוויון בכלל.
יעל דיין:
המאבק בזמנו עם שר המשפטים הקודם היה שהוא יביא את חוק יסוד: זכויות האדם, ואז החוק הזה יהפוך למיותר.
דלית דרור:
הוא אכן עשה ניסיון וחבר הכנסת שאול יהלום לא נתן להעביר שום חוק יסוד.
דלית דרור:
אפילו לא חוק זכויות יסוד במשפט, שלא היה אמור להיות בעייתי.
דלית דרור:
הם התנגדו לכל חוק יסוד באשר הוא.